JohanHeinsen/ENO huggingface dataset:
Aarhuus Stifts-Tidende, 1841-12-09
Torsdagen den 29de dennes, om Formiddagen Kl. 10, bliver afholdt Auction i og over det Stervboet efter afgangne Snedkermester Christen Thomsen tilhørende, paa denne Byes Adelgade under M 29 beliggende Sted, bestaaende af 6 Fag med Grund, Gaards= og Haugeplads. Samme Dag naar Stedet er solgt forauctioneres endvidere det Boet tilhørende Løsøre, bestaaende af: Borde, Stole, 2 nye Dragkister, 1 Kakkelovn, 1 Stueuhr, nogle Sengeklæder og endeel Snedkerværktøi m.m. Lysthavende indbydes. Skanderborg, den 7de Decbr. 1841. Blichfeldt.
Aarhuus Stifts-Tidende, 1841-12-09
Efter Begjæring af Ingenieurlieutenant v. Linde bliver afholdt Licitation paa Randers Raadstue, Torsdagen den 16de Decbr. førstkommende, Formiddag Kl. 11, over Brolægning af 211 Favne Hovedlandevei nærmest sønden for Randers, Strømmen, kaldet, det dermed forbundne Steenkiste- og Steenhugger=Arbeide, samt over en Gruusleverance af 30 Cubikfavne til Chaussee imellem Spørring og Randers. Conditionerne ville 8te Dage forinden Licitationens Afholdelse være henlagte til Eftersyn paa Randers Raadstue samt hos Reqvirenten. Randers, den 28de Novbr. 1841. S. A. Koefoed.
Aarhuus Stifts-Tidende, 1841-12-09
Ved Proclama af Dags Dato, som snarest muligt vil blive læst inden vedkommende Under- og Overret, ere samtlige Creditorer i Stervboet efter afgangne Dorthe Andersdatter og forhen afgangne Mand, Aftægtsmand Rasmus Nielsen Kragh, af Raaby By og Sogn, Gjerlev Herred, Randers Amt, indkaldte med 12 Ugers Varsel at anmelde og beviisliggjøre deres Krav for undertegnede Skifteforvalter, hvilket herved endvidere bekjendtgjøres. Herredsfogedcontoiret i Mariager, den 20de November 1841. J Hr. Landsoverretsassessor Herredsfoged Claudi's Forfald, Tichsen, const.
Aarhuus Stifts-Tidende, 1841-12-09
Jfølge det høikongelige Rentekammers Ordre af 23de October 1841, maa fra Palsgaards Bomskoler bortsælges 80000 Stkr. Rødgranplanter pr. 1000 Stkr. 10 Rbmk. samt 10000 Askeplanter for 1 Rbdlr. pr. 1000 Stkr., og bemærkes, at samme ville være at faae til enhver Tid, saalænge Plantningstiden varer og Frosten tillader at opgrave samme, i større og mindre Partier, saavel større som mindre Planter efter Enhvers Ønske, naar man des gaaende behageligst henvender sig til Palsgaard, den 30te Novbr. 1841. Asmussen. S. Møller, Skræddermester, boende paa Skolegade M 19, anbefaler sig med et Assortiment af færdigsyede Mandsklæder, bestaaende af: Chenillier, Duffels, & SiberiennesVinterfrakker, Klædes=Do., Trøier af forskjellig Qvalitee, Klædes= & Buckskinds=Beenklæder, Klædes=, Silke=, Tvilinets=, Piques=, Brunells= & Sirtzes=Veste. Moderat Priis og reel Behandling forsikkres i enhver Henseende. Silke- og Shawle-Vadsk Ægte Blonder, Points og andre Silke=Shawler, Speilflors, Challys og Flors Tørklæder, couleurte Silkekjoler samt hvide Atlaskes og Musselins Kjoler, Shawler i alle Farver, Silketøier, Baand, Silkestrømper og Handsker. Ligeledes vadskes alle couleurte Skindhandsker, saasom: Franske-, Alluns- og Randers, saa at de atter erholde deres Glands; endvidere. Silke= og uldne Gardiner med Fryndser, couleurte Bordtæpper og uldne Kjoler, alt Slags Broderie paa Kanevas samt Fjer Tillige slaaes Huller i Snorliv, m.m. Alt expederes til Enhvers Tilfredshed, hurtigt og yderst billigt af Mad. Weizel, Vestergade hos Hr. Skomagerm. Kønneche.
Aarhuus Stifts-Tidende, 1841-12-09
At jeg har etableret en Colonial=Handel her i Byen den saakaldte Lodsbyggaden i Gaarden ligeover for Dyrlæge Sørensen, tillader jeg mig herved at bekjendtgjøre, og forsikkrer jeg Enhver, der vil forunde mig deres Søgning, en reel og billig Behandling. Colding, den 27de Novbr. 1841. G. M. Olsen.
Aarhuus Stifts-Tidende, 1841-12-09
Nogle duelige Gartnere og Gartnerkarle kan blive anviist Tjeneste enten til 1ste Marts eller 1ste Mai 1842. A. Hansen, const. Fæstemand i Aarhuus. 700 a 800 Rbd. Sølv. til udlaan i December Termin 1844 anvises af C. Rasmussen.
Aarhuus Stifts-Tidende, 1841-12-09
Trykt i Aarhuus Stiftsbogtrykkerie. Undertegnede ere blevne forsynede med et Parti rhinske Mølle- og Qværnstene i alle brugelige Dimensioner, der til billig Priis og af udmærket god Qvalitet, anbefales de Herrer Møllebesiddere. Kolding, den 18de Novbr. 1841. A. Wissings Sønner.
Aarhuus Stifts-Tidende, 1841-12-09
En Jomfrue, som er i en Alder af 29 Aar, og besidder megen Dannelse, anbefales til Lærerinde hos en peen Familie. Hun informerer i det tydske og franske Sprog, samt i de almindelige Læregjenstande for Børn; kun ikke i Musik. Jkke ere hendes Fordringer store, saasom hun har en hende sikkret aarlig liden Jndtægt. Engagementet ønskes til førstkommende Foraar. Denne Anmeldelse udgaaer fra en Familie, for hvis Børn hun i syv Aar har været en elskelig og ferm Lærerinde. Reflecterende ville behage at melde sig i Breve, som med Paaskrift "Lærerinde, modtages paa Adressecontoiret i Aalborg, og skal da nærmere Underretning strax fremkomme divecte.
Aarhuus Stifts-Tidende, 1841-12-09
Et meubleret Værelse til Gaden paa Frederiksgade kan strax eller til Nytaar erholdes tilleie. Adressecontoiret anviser. Vadmel modtages til Stampning af C. Woer.
Aarhuus Stifts-Tidende, 1841-12-09
Fredagen den 26de November fulgte en Griis min Vogn herfra Byen til Tarskou Molle, hvor dens Eier kan afhente den imod Godtgjørelse af Foder og dette Avertissements Betaling. Aarhuus, den 8de December 1841. Anders Christensen, Vognmand.
Aarhuus Stifts-Tidende, 1841-12-09
6te Hefte af Consistorialraad Bierregaards verdsFra Pressen i Randers er udkommet: lige Exempelsamling, hvormed 1ste Bind er sluttet. Prisen for hele 1ste Bind er 1 a 48 hvilket neppe er 4 for Arket. Skriftet faaes i alle Boglader, i Aarhuus i Jessens Boghandling og hos S. Warberg.
Aarhuus Stifts-Tidende, 1841-12-09
Subscriptions-Jndbydelse.
Aarhuus Stifts-Tidende, 1841-12-09
Et fortrinligt landeconomisk Skrift. Hos Undertegnede udkommer: J. G. Koppes Anviisning til Jorddyrkning og Qvægavl, fordanstet efter 3die Originaludgave og forsynet med Bemærkninger af Kammerraad C. Dalgas til Aldevertsminde. Bogens Jndhold: 1 Capitel. Om de for en Landmand fornødne Egenskaber, samt et Landbrugs Bestanddele. 2 Capitel. Om Jordbundens Taxation, 3 Capitel: Om Sædskiftet og Markinddeelingen. 4 Capitel i Om Jordens Tilberedelse til Sædavl, 5 Capitel: Om Markernes Tilsaaning, Sædeafgrødernes Pleie og Jndavling. 6 Capitel. Om Dyrkningsmaaden af de forskjellige Sædearter og Væxter hver især betragtet. 7 Capitel: Om Behandlingen af de til naturlig Græsvært tjenlige Grund stykker, 8 Capitel, Om Qvæghold og Qvægavl i Almindelighed, 9 Capitel: Om Hesteavlen. 10 Capitel: Om Hornqvæget. 11 Capitel: Om Faareavl. 12 Capitel. Om Svineavl. Den danske Bearbeidelse vil komme til at udgjøre omtrent 30 Ark (Format og Tryk som Lector Dr. With's Bog om Huusdyrene. Den vil udkomme i Vinterens Løb, og leveres dem som tegne sig forend Bogen udkommer for 6 s. Arket (indb. 2 Rbd.) Bogladeprisen bliver 8 Arket, hvilket neppe er det Halve af hvad Originalen koster. Subscribentsamlere erholde paa 6 Exemplarer det 7de frit.
Aarhuus Stifts-Tidende, 1841-12-09
Subscription modtages i alle Boglader i Danmark, Norge og Sverrig. J Aarhuus i Jessens Boghandling og hos S. Warberg; i Horsens hos Fogh og Holm; i Aalborg hos Løventhal og R. Sadolin.
Aarhuus Stifts-Tidende, 1841-12-09
De paategnede Planer bedes snarest mulig indsendte til Forlæggeren, for at kunde bestemme Oplagets Størrelse. Kjøbenhavn, August 1841. P. G. Philipsen, Gothersgade 335.
Aarhuus Stifts-Tidende, 1841-12-10
88 No 214. Fredagen. den 10. Decbr. Den til Forsendelse med Brevposterne. Kongelig allernaadigst alene privilegerede Aarhuus Siftverivende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1841-12-10
Nyheder fra Udlandet. Hele Mexiko er revolutioneret, General Bustamente erklæret for regjeringsudygtig, og Santa Anna udraabt til Landets Regent.
Aarhuus Stifts-Tidende, 1841-12-10
England er beskjæftiget i alle Verdensdele.
Aarhuus Stifts-Tidende, 1841-12-10
Nu har det ogsaa i Sinde at anlægge et Factor, i Massowa ved det røde Hav, for derfra at sætte sig i Handelsforbindelse med det Jndre af Abyssinien.
Aarhuus Stifts-Tidende, 1841-12-10
Det er ogsaa fra England at det protestantiske Bispedømme oprettes i Jerusalem. Fra Aden meldes, at Englænderne have bemægtiget sig to arabiske Forter. Fra Portsmouth er afsendt til China en Mængde svære Ankere og Jernkjættinger, bestemt til at spærre de chinesiske Floder og at hindre Chineserne fra at trænge med deres Brandere ind imellem de engelske Skibe. Fra samme Havn afgik nylig 3 Linieskibe til China med 3000 Md. Med Nordamerika er det endnu ikke paa det Reene, der forlanges at Englænderne skulle rømme det længe omtvistede Gebeet og anerkjende Grændselinien fra Klippebjergene til det stille Hav. J Løsningen af disse to Hovedpunkter, ligger Afgjørelsen af Krig eller Fred. – Det er et almindeligt Rygte, at Spanien aftræder Cuba til England.
Aarhuus Stifts-Tidende, 1841-12-10
J den brittiske Land- og Sø=Etat er skeet et overordentlig stort Avancement i Anledning af Kronprindsens Fødsel. J Sø-Etaten ere 24 Viceadmiraler udnævnte til virkelige Admiraler, 22 C. Admiraler til V. Admiraler, 40 Capt. til C. Admiraler, 50 Commanders til Capitainer, 80 Lieutn. til Commanders. J Landhæren ere 31 Generallieutn. forfr. til Generaler, 53 Generalmajorer til Generallieutn., 78 Oberster til Generalmajorer, 82 Oberstl. til Oberster, 68 Majorer til Oberstlieutn. og 145 Capt. til Majorer. Blandt de til v. Generaler Udnævnte bemærkes Sir Murray, Wellingtons høire Haand i Krigen paa den pyrenæiske Halve, og Robert Wilson, bekjendt ved sit Mod og Talent som Partigænger og sin Skjæbne paa den politiske og militaire Bane.
Aarhuus Stifts-Tidende, 1841-12-10
Blandt de til Generallieutn. Befordrede ere Charles O'Connell, en Broder til den store Agitator, Hugh Gongh, Chef for Tropperne i China. Afd. Kong Wilhelm IVdes uægte Sønner: Greven af Münster og Lord Fr. af Fis=Clarence, samt Oberst Napier ere blandt de nye Generalmajorer. Lord Cochrane er bleven Viceadmiral. – Kronprindsens Amme, Mistress Brough, er bevilget en aarlig Gage af 1000 Pd. St. (Mange fornemme Damer havde ansøgt om den Ære at opamme Englands Thronarving.) Espartero holdt den 23de Novbr. sit Jndtog i Madrid under en ubeskrivelig Enthusiasme. Paa Fremmede som vare tilstede ved dette Triumphindtog havde det derimod gjort et ubehageligt Jndtryk at Alle jublede for ham, men ikke een Eneste for den stakkels lille Dronning, der stod ved Siden af ham paa Balkonen og græd. Ligesaa om Aftenen i Theatret, hvor Espartero modtoges med en Seiershymne og overøstes med Blomster og Krandse, medens ikke een eneste Lyd hørtes for Dronning Jsabella, der sad i Logen som en udpyntet Dukke.
Aarhuus Stifts-Tidende, 1841-12-10
Fra Paris hedder det, at Regjeringen maa endnu bestandigt være i Frygt for Uroligheder, eftersom Tropperne uafladeligt holdes consignerede i Casernerne.
Aarhuus Stifts-Tidende, 1841-12-10
J Genf have Tropperne erklæret sig for Folket, og det store Raad har maattet tilstaae Folkets Forlangende: at give det en Constitution.
Aarhuus Stifts-Tidende, 1841-12-10
J Belgien fortsættes Undersøgelserne mod de Sammensvorne. Generalinde van der Smissen, der ogsaa er arresteret, svarte nylig, da hun af Forhørsdommeren blev spurgt, om hendes Mand havde indviet hende i Complottet: "Min Mand giør aldrig Andet end hvad jeg vil Den hannoveranske Stænderforsamling blev den 2den de aabnet ved en Tale af Hs. D. Prindsen af Solm, som kgl. Commissarius. Regjeringen har en afgjort Majoritet i denne Forsamling. Den anslaaes til et halvthundrede Stemmer. Derefter foretoges Præsidentvalg, hvori den saakaldte Opposition dog ikke deeltog men forlod Salen, fordi alle de nyvalgte Deputerede, som i den forrige Stænderforsamling hørte til den (af Kongen) saakaldte uduelige" (unfühige") Majoritet, vare tilbageviste. (Blandt disse den bekjendte Borgermester Stüve, der atter er valgt til Deputeret for Staden Osnabrück.) Throntalen sluttede Prindsen (Commissarius) med de Ord: "Gud velsigne dette lykkelige Land!
Aarhuus Stifts-Tidende, 1841-12-10
Fædrelandet. Kjøbenhavn, den 7de Decbr. Hs. Maj. Kongen ankom i Løverdags Kl. 11 tilbage hertil Staden.
Aarhuus Stifts-Tidende, 1841-12-10
Hs. K. H. Landgrevinde Wilhelm befinder sig bedre, men da hendes fuldkomne Helbredelse vil medtage længere Tid, saa takker Høists, i Dags Bulletinen for beviist Deltagelse og frabeder sig nu videre Efterspørgsel. - Som vi erfare, er der igaar bleven optaget et Garnisons-Stabsforhør i Anledning af Sagen mellem Capt. v. Tscherning og endeel andre af Artilleri korpsets Officerer. Vi maae meget beklage, at disse have valgt denne Maade at gribe Sagen an paa, thi skal Capitain Tschernings Forhold ansees som en saadan Æresfornærmelse mod en Deel af hans Kammerater, at den fordrer hans Remotion, da er det, saavidt vides, usædvanligt at søge dette Resultat opnaaet ad Suplicationens eller Rettergangens Vei, eller i det Hele at overlade en saadan Sags Afgjørelse til nogen Tredie, og mindst synes dette Skridt, at indeholde en tilbørlig Vurdering af den kgl. Majestæts ophøiede Stilling, med hvilken det forekommer os høist uforeneligt at skulle bebyrdes med at værne om en Armeeafdelings Ære. (Dan.)
Aarhuus Stifts-Tidende, 1841-12-10
Af Compagnichirurger skal en forbausende Mængde have søgt om Afskeed, og der er vist ingen militaire Officianter, der med mere Fordeel kunne trække sig tilbage end Chirurgerne, der miste aldeles Jntet ved deres Afgang, ligesaa lidet som deres Livscarriere derved forstyrres. Hvis det er sandt, at tre Fjerdeparten af Compagnichirurgerne har søgt om Afsked, er det begribeligt, at kun et ringe Antal deraf kan vente deres Ønske opfyldt, og det er endog et Spørgsmaal, om man ikke vil betinge sig, at de skulle være til Tjeneste paa Anfordring - en Betingelse, som Regjeringen med al Føie kan gjøre. (Th. Av. o. fl. Bl.)¬
Aarhuus Stifts-Tidende, 1841-12-10
- Det kgl. danske Cancelli har under Dags Dato foranstaltet den i Løverdags af Hof= og Stadsretten afsagte Dom i den Lehmannske Sag indanket for Høiesteret. (Fl. Bl.)
Aarhuus Stifts-Tidende, 1841-12-10
Cancelliet har paa Forespørgsel decideret i at Sædevarer, som Producenten selv lader sælge ved Auction, ere at ansee som Handelsvarer med Hensyn til Beregningen af Auctionssallariet, om endog Salget skeer i enkelte Tønder; og at det ikke kan formenes Fruentimmer i en Kjøbstad at modtage til Vævning Andre tilhørende Garn samt Tvist og Drei ler saalænge Vævningen deraf kun kan ansees for Huusflid, hvorimod det ikke er dem tilladt at væve Tøier hvis Vævning fordrer Kunstflid. (C. Td.)
Aarhuus Stifts-Tidende, 1841-12-10
Qvægsygen har grebet stærkt om sig i Roeskilde By og nærmeste Omegn, hvor flere hundrede Køer i disse Dage have været angrebne af Sygdommen og ikke saa allerede ere døde. Lector With er reist derud, for at undersøge Symptommerne paa Stedet. Ogsaa i Khvn, og nærmeste Omegn vedbliver (Dan.) denne Sygdom at gribe om sig. Dhrr. Cetti og Sahlertz have erholdt Tilladelse til, næstk. Søndag at give paa det kgl. Theater en Aftenunderholdning, der vil frembyde noget gandske Nyt og Eiendommeligt, arrangeret af H. C. Andersen, under Titel af: "Vandring gjennem Opera Galleriet, declamatorisk Ramme for en Scene=Række af ældre og nyere Componisters Arbeider paa den danske Scene. Glucks berømte Ouverture til Jphigenia i Aulis aabner dette Pantheon, hvor Hr. Holst, som Cicerone, fører Tilskuerne om for at see Tone billeder fra Gretry og ned til Hartmann den Yngre. Hver Afdeling begynder med en berømt Overture.
Aarhuus Stifts-Tidende, 1841-12-10
Af atten andre Componister leveres enten Musik eller Scener af eet af deres meest bekjendte Værker. Publikum vil sikkert saaledes faae en Kunstnydelse, der vil udmærke sig ligesaa meget i artistisk Gehalt, som i Nyhedens tiltrækkende Jnteresse. (Dan.)
Aarhuus Stifts-Tidende, 1841-12-10
Vor æsthetiske Literatur er nylig bleven forøget med et Digterværk af Paludan Müller, som bærer Titelen "Adam Homo. Det er ikke, som man af denne Titel maaskee kunde forledes til at troe, af philosophisk eller kosmogonisk Jndhold, men et Slags versificeret Novelle, en Hverdagshistorie, hvis udkomne første Deel skildrer en jydsk Præstesøns simple Begivenheder paa Veien fra Vugge til Attestats og Forlovelse. Af Digterens tidligere Arbeider er "Dandserinden det, med hvilken det har størst Liighed.
Aarhuus Stifts-Tidende, 1841-12-10
– Fra 1ste Decbr. have de herværende under Generalpostdirectionen ansatte Embedsmænd begyndt at bære deres Uniform, som er ret smagfuld og ligner næsten Hof= og Stadsrets=Assessorernes. (A. Av.)– En ny Art mindre Jndustri vil i næste Uge komme i Gang her i Staden, idet en hensigtsmæssigen indrettet Vogn vil kjøre om i Gaderne og falbyde Øl af forskjellig Qvalitet i tilproppede Flasker fra Kongens Bryggeri. (S. Bl.)
Aarhuus Stifts-Tidende, 1841-12-10
Helsingøer, den 6te Decbr. Natten imellem sidstafvigte Fredag og Løverdag bleve to unge Mennesker her i Byen, som forlode en Assemblee paa Skydebanen, saarede med en Jagtkniv af et andet ungt Menneske, som var i Følge med dem, og som maa antages at have været i en ved Nydelsen af stærke Drikke bevirket exalteret Tilstand. De Saarede ere indlagte paa det herværende Hospital, og ifølge Lægernes Erklæring ere Saarene, skjøndt de have medført betydeligt Blodtab, ikke farlige. Gierningsmanden, som strax blev anholdt i sit Logis: "Hotel du Nord, har Huusarrest hos en Slægtning her i Byen, der er gaaet i Borgen for ham. Han er født i England, 19 Aar gl., har i nogle faa Aar opholdt sig heri Landet, og er her i Byen i Besøg. (Hls. Av.)
Aarhuus Stifts-Tidende, 1841-12-10
Fyen. J Dagen M. 200 d. A. berettes under Artiklen Rusland: "at det Norden for Odense forsamlede Troppe-Antal neppe beløber sig til 35,000 Mand. (!) Da Jndsenderen ikke vidste Andet, end at Danmark lever i den fredeligste Forstaaelse med "Selvherskeren over alle Russer", kunde han ikke forklare sig denne uventede Nyhed anderledes, end at et Observationscorps var sammendraget i det nordlige Fyen for at holde Odenseerne i behørig Respect og forebygge indre Uroligheder i Anledning af Prof. Sibberns Opraab til Byens Jndvaanere om at komme hans betrængte Skrædderdreng, til Hjelp. Men, da de af Jndsenderen i denne Anledning uopholdeligen indhentede Efterretninger forsikkre, at ikke en eneste russisk Soldat er at finde norden for Odense, end sige et heelt Troppecorps paa 35,000 Mand, (hvilket jeg herved meddeler til beroligende Efterretning for de Ængstelige) – saa skjønner jeg ikke rettere, end at bemeldte privilegerede politiske Tidendes Redacteur, Udgiver og maaskee Censor med, der har ladet Artiklen passere, vil blive at drage til Ansvar efter Lovgivningen mod Udbredelsen af Rygter om politiske Begivenheder, som kunde være foruroligende for Undersaatterne. (Loll. Falst. Av.)- J Ove Th. Avis læses følgende Forlangte Jndrykkelse: Ægteskabslysning! Lyses til Ægteskab første Gang for Velagte Lægmand Klaus Wasserfechter, tilleieboende i Aarhuus Avisen Nr. 198, Aar 1841, og Huusholdersken, Mette Spigelfechters, sammesteds. Haver Nogen Nøget herimod at sige, Han sige til itide og siden tie stille. For loverne ere: Vissekræmmer Liberius Anabaptismus, og Kludesamler Skolel Trivialius, Begge boesiddende, i Wasserhausen."
Aarhuus Stifts-Tidende, 1841-12-10
Rendsborg, den 5te Decbr. Alt er her meget spændt paa at vide, hvorledes Armeens forestaaende Reduction vil finde Sted. Vil almindelig Værnepligt blive indført, Ville Officererne, Underofficererne og de Gemene faae høiere Lønning? Skal Jnddelingen i Regimenter vedblive, eller vil der blive gjort en bedre Jnddeling i tactisk Henseende, Ville vi her faae en stærkere Garnison, osv. Saaledes lyde de Spørgsmaal, der nu høre til Dagens Orden, men som endnu Jngen veed at besvare, idet Medlemmerne af den store Militair=Commission ikke tør fortælle det, og der heller ikke fra Kjøbenhavn høres noget Tilfredsstillende herom. (Rdb. Av.)
Aarhuus Stifts-Tidende, 1841-12-10
Flensborg, den 28de Rovbr. Det maa dybt smerte enhver Menneskeven at bemærke, hvormange Jndivider der for Tiden lide af Afsindighed; saaledes har det herværende Hospital nu for nylig igjen faaet en Tilvært af 14 saadanne Ulykkelige, af hvilke En var saa rasende, at han maatte tæmmes med Spændetrøien. Nogle ville tilskrive Luften Udbredelsen af dette frygtelige Onde. Raadeligt vilde det dog vist i alt Fald være, i denne farlige Tid at afholde sig fra stærk Kaffe og spiritueuse Drikke, som let kunne have en farlig Jndvirkning paa Hjerne og Nerver. (Fl. Av.)
Aarhuus Stifts-Tidende, 1841-12-10
Slesvig, den 29de Novbr. Alle herværende Advocater have stiftet en Forening, hvis Hensigt skal være at opretholde Advocatstandens Ære og Værdighed, og sikkre sammes statsborgerlige Stilling den Jndflydelse, som den indenfor Grændserne af sin Kaldsvirksomhed behøver for at kunne gjøre sig gjældende som et værdigt Lem af Samfundet i Overeensst. med Tidens uafviselige Fordringer. Advocat Reiche er valgt til Præsident.
Aarhuus Stifts-Tidende, 1841-12-10
Haderslev, den 7de Decbr. J Søndags Morges hængte en her i Egnen hjemmehørende, ved Jnfanteriet i Fredericia staaende Soldat sig udenfor Byen, paa Veien til Kolding. Han var ridende og skulde begive sig til Fredericia; man fandt ham hængende i et Træ og Hesten bundet ved et andet. Han havde afløst Hestens Grime og betjent sig af denne som Drabsmiddel. (Do.)¬
Aarhuus Stifts-Tidende, 1841-12-10
At Breve som indeholde Bekjendtgjørelser til fri Jndrykkelse i Stiftstidenden, maa være frankerede, derom ere Vedk. fleregange gjort opmærksom, men desuagtet indløbe næsten hver Postdag saadanne ufrankerede Breve, hvis Afsendere altsaa maa regne sig det selv til Last, hvis Brevene ikke modtages og deres Avertissementer, som Følge deraf, ikke blive indførte i Avisen. Adressecontoiret.
Aarhuus Stifts-Tidende, 1841-12-10
Befordringer og Afgang. Pr. Majorerne v. Schirach i Livrg. Cutrasserer og v. Schulz i Fyenske Dragoner meddeelte Oberstlieutn. Caracteer, samt Esqvadronschirurg Joseph Abraham af Jydske Dragoner Bataillonschirurgs Caracteer. Forhenv. Landvæsenscommissair Leth udnævnt til Justitsraad m. R. 5 Kl. 3 3.
Aarhuus Stifts-Tidende, 1841-12-10
Copulerede. I Kjøbenhavn: Hr. Justitsraad, Ridder Harhoff, By= og Herredsfoged i Ringsted, og Frøken Krog.
Aarhuus Stifts-Tidende, 1841-12-10
Kjøbenhavns Havnepriser den 4de Decbr. Sjællandsk Hvede 7 28 3 a 8 28 4 F. Rug fra Provindserne 5 28 3 s a 6 3. Byg Brad. 21 a 22 Do. Grad. 17 a 19 s. Havre 13 a 14 s.
Aarhuus Stifts-Tidende, 1841-12-10
Ved Tallotteriets 1530 Trækning i Kjøbenhavn udkom: No. 10. 25. 74. 2. 84.
Aarhuus Stifts-Tidende, 1841-12-10
Bekjendtgjørelser. At det har behaget det alvise Forsyn den 1ste dennes, ved en meget hastig men rolig Død, at bortkalde fra dette til et bedre Liv, min uforglemmelige Mand, Borger og Brændeviinsbrænder Niels Andersen, i hans Alders 72de Aar, blev det mit sørgelige Lod herved at tilkjendegive fraværende Familie og Venner. Tvende efterlevende Børn begræde med mig Tabet af en elsket og retskaffen Mand og Fader. Skanderborg, den 4de Decbr. 1841. Mette Kirstine sal. Andersens. Ligningen over Commune-Skatterne for Aaret 1832. er nu færdig og ligger til Eftersyn fra Torsdagen den 9de dennes i Magistratssalen paa Raadstuen; thi ville de, som derved maatte have noget at erindre, behage at fremkomme med deres Besværinger inden den lovbefalede Tid, nemlig 3 Uger fra ovenmeldte Dato. Aarhuus Raadstue, den 5te Decbr. 1841. Magistraten.
Aarhuus Stifts-Tidende, 1841-12-10
Da en her anholdt mistænkelig Person i Begyndelsen af sidstafvigte September Maaned er ankommen hertil med en sort Koe, der siden er slagtet, hvilken han foregiver at have modtaget i Godtgjørelse for en ham efter en i Nærheden af Lemvig afdød Søster tilfalden Arv, men som formodes at være stiaalet paa det i Lunde Sogn i Hammers Herred den 9de September dette Aar afholdte Marked, eller andetsteds, saa anmodes herved de som maatte have savnet en saadan Koe, og de Retsbetjente som herom maatte have nogen Kundskab, behageligen at meddele mig herom den mueligste Oplysning. Eldboe, Brusk og Holmanns Herreders Fogderie, i Fredericia, den 8de December 1841. Boeck.